Ħabta bejn vettura privata u karozza tal-linja ħolqot kaos sħiħ f’Buġibba. Persuni li tkellmu ma’ tvm.com.mt qalu li konsegwenza tal-inċident li seħħ għall-ħabta tal-4.45 p.m. tmien karozzi tal-linja nqabdu għall-ħin twil fit-traffiku. Fuq il-post marru wkoll diversi pulizija biex jiddevjaw it-tfaffiku li laħaq inġema’ f’serbut twil ta’ karozzi li kienu neżlin min-naħa ta’ fuq ta’ Malta.